
Raport
privind participarea Orașului Deta la implementarea proiectului din Investiția I.4 „Implementarea a 3.000 km de trasee cicloturistice la nivel național” finanțat din PNRR,  Componenta 11 – Turism și cultură. 

Având în vedere faptul că la data de 29.11.2022 a fost publicat în Monitorul Oficial al României nr. 1158 bis partea I, Ordinul Ministrului Dezvoltării, Lucrărilor Publice și Administrației nr. 3047/2022 prin care a fost aprobat Ghidului specific privind regulile și condițiile aplicabile finanțării din fondurile europene aferente Planului național de redresare si reziliența în cadrul apelului de proiecte PNRR/2022/C11, componenta 11 – Turism și cultură, Investiția I.4 - Implementarea a 3.000 km de trasee cicloturistice la nivel național, precum și intenția Consiliului Județean Timiș de asociere cu alte unități administrativ teritoriale din județul Timiș și alte județe învecinate, în vederea depunerii și implementării unui proiect de realizare piste de biciclete;
Ținând cont de art. 2.6, alin. I, lit. b) din Ghidul specific, prin care pentru îndeplinirea condițiilor de eligibilitate, solicitantul trebuie sa prezinte acordul de parteneriat cât și hotărârea de aprobare a depunerii proiectului.
În consecință, propunem Consiliului Local al orașului Deta, adoptarea unei Hotărâri pentru participarea Orașului Deta la implementarea proiectului din Investiția I.4 „Implementarea a 3.000 km de trasee cicloturistice la nivel național” finanțat din PNRR,  Componenta 11 – Turism și cultură.

